               EUROPSKA KOMISIJA
            Bruxelles, 16.9.2015.
            COM(2015) 463 final
            2015/0213(NLE)
            Prijedlog
            UREDBE VIJEĆA
            o izmjeni Uredbe (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond

               OBRAZLOŽENJE

               1.
                     KONTEKST PRIJEDLOGA

               Unutarnji sporazum o uspostavi jedanaestog europskog razvojnog fonda (11. ERF) stupio je na snagu 1.  ožujka 2015. nakon što su ga ratificirale sve države članice.

               Iako 11. ERF nije uključen u proračun EU-a te je njegova financijska omotnica određena Unutarnjim sporazumom, sredstva će se izvršiti prema Financijskoj uredbi 11. ERF-a, koja je u najvećoj mogućoj mjeri usklađena s Financijskom uredbom i njezinim pravilima za primjenu.

               Financijska uredba 11. ERF-a donesena je 2. ožujka 2015., a stupila je na snagu 6. ožujka 2015.

               Predlaže se pojašnjenje postojećih aranžmana. Prijedlog je odraz najnovijeg iskustva u pogledu računâ ERF-a.

               U nastavku se navode razlozi za izmjenu koju je predložila Komisija.

               2.
                     SADRŽAJ PRIJEDLOGA

               Osigurati da se računi ERF-a Europske komisije (članak 22. stavak 3. Uredbe Vijeća (EU) 2015/323) vode bez naknada i negativnih kamata.

               U skladu s člankom 22. stavkom 3. Uredbe Vijeća (EU) 2015/323 svaka država članica odobrava doprinose ERF-u na poseban račun pod nazivom „Europska komisija – Europski razvojni fond” otvoren pri središnjoj banci te države članice ili financijske institucije koju je relevantna država članica odredila.

               Potrebno je pojasniti da se ti posebni računi koje su države članice otvorile u ime Komisije u svrhu polaganja doprinosâ ERF-u do njihova korištenja za plaćanja moraju voditi ne samo bez naknade, već i bez kamata (pozitivnih ili negativnih). Svrha je te odredbe izbjeći gubitke za proračun ERF-a. Sve bi naknade primijenjene na te račune odgovarale smanjenju sredstava dostupnih proračunu ERF-a. U tom bi se pogledu isto tako trebala izbjegavati negativna kamata jer ima isti negativni učinak kao i naknade. Stoga se predlaže da predmetna država članica nadoknadi u korist proračuna ERF-a sve naknade ili negativne kamate primijenjene na račun namijenjen sredstvima ERF-a, koji je ona u skladu s člankom 22. stavkom 3. Uredbe Vijeća (EU) 2015/323 otvorila u ime Komisije.

               Tom se izmjenom dodatno osigurava da se Odlukom 2014/337/EU (ECB/2014/23) Europske središnje banke od 5. lipnja 2014
                  1
                o utvrđivanju negativne kamatne stope koja dovodi do obveze plaćanja imatelja depozita odgovarajućoj nacionalnoj središnjoj banci (NSB), uključujući pravo tog NSB-a da shodno tome tereti depozitni račun odgovarajuće vlade, ili sličnim odlukama ostalih središnjih banaka EU-a u kojima se sredstva drže u skladu s člankom 22. Uredbe Vijeća (EU) 2015/323, ne utječe negativno na proračun ERF-a. U tom kontekstu potrebno je podsjetiti da u slučaju pozitivnih kamatnih stopa za depozite ESB-a Komisija zasad od država članica nije zatražila naknadu u korist računâ ERF-a.

               2015/0213 (NLE)

               Prijedlog

               UREDBE VIJEĆA

               o izmjeni Uredbe (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond

               VIJEĆE EUROPSKE UNIJE,

               uzimajući u obzir Ugovor Europske unije i Ugovor o funkcioniranju Europske unije,

               uzimajući u obzir Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  2
                („Unutarnji sporazum”), a posebno njegov članak 10. stavak 2.,

               uzimajući u obzir prijedlog Europske komisije,

               uzimajući u obzir mišljenje Europskog revizorskog suda
                  3
               ,

               uzimajući u obzir mišljenje Europske investicijske banke u pogledu odredbi koje se na nju odnose
                  4
               ,

               budući da:

               (1)Europska središnja banka donijela je 5. lipnja 2014 Odluku
                  5
                o utvrđivanju negativne kamatne stope koja dovodi do obveze plaćanja imatelja depozita odgovarajućoj nacionalnoj središnjoj banci (NSB), uključujući pravo tog NSB-a da shodno tome tereti depozitni račun odgovarajuće vlade. Ostale središnje banke EU-a u kojima se drže sredstva ERF-a u skladu s člankom 22. Financijske uredbe koja se primjenjuje na 11. ERF. donijele su slične odluke.

               (2)U skladu s člankom 22. stavkom 3. Uredbe Vijeća (EU) 2015/323
                  6
                od 2. ožujka 2015. o financijskoj uredbi koja se primjenjuje na 11. europski razvojni fond (11. ERF) svaka država članica odobrava doprinose ERF-u na poseban račun pod nazivom „Europska komisija – Europski razvojni fond” otvoren pri središnjoj banci te države članice ili financijske institucije koju je relevantna država članica odredila.

               (3)Potrebno je pojasniti da se ti posebni računi koje su države članice otvorile u ime Komisije u svrhu polaganja doprinosâ ERF-u trebaju do njihova korištenja za plaćanja voditi bez naknada i kamata. Svrha je te odredbe izbjeći gubitke za proračun ERF-a. Sve bi naknade primijenjene na te račune odgovarale smanjenju sredstava dostupnih proračunu ERF-a. U tom bi se pogledu isto tako trebala izbjegavati negativna kamata jer ima isti negativni učinak kao i naknade. Stoga bi predmetna država članica trebala nadoknaditi sve naknade ili negativne kamate primijenjene na račun namijenjen sredstvima ERF-a koji je u skladu s člankom 22. stavkom 3. Uredbe Vijeća (EU) 2015/323 otvorila u ime Komisije.

               (4)Uredbu (EU) 2015/323 trebalo bi stoga na odgovarajući način izmijeniti.

               DONIJELO JE OVU UREDBU:

               Članak 1.

               Članak 22. Uredbe (EU) 2015/323 zamjenjuje se sljedećim:

               „Članak 22.

               Plaćanje obroka

               1. U okviru poziva za doprinose prvo se iskorištavaju iznosi utvrđeni za prethodne europske razvojne fondove, jedan za drugim.

               2. Doprinosi država članica izražavaju se u eurima i plaćaju u eurima.

               3. Doprinos iz članka 21. stavka 7. točke (a) svaka država članica odobrava na poseban račun pod nazivom „Europska komisija – Europski razvojni fond” otvoren pri središnjoj banci te države članice ili financijske institucije koju je relevantna država članica odredila. Iznos takvih doprinosa ostaje na tim posebnim računima dok ne bude potrebno izvršiti plaćanja. Komisija nastoji sve isplate s posebnih računa izvršiti tako da se održi raspodjela sredstava na tim računima koja odgovara ključu raspodjele doprinosa na temelju članka 1. stavka 2. točke (a) Unutarnjeg sporazuma.

               Doprinos iz članka 21. stavka 7. točke (b) ove Uredbe svaka država članica odobrava u skladu s člankom 53. stavkom 1.

               4. Račun iz stavka 3. vodi se bez naknada i kamata.

               5. Svaka država članica Komisiji nadoknađuje sve naknade ili negativne kamate primijenjene na taj račun prvog radnog dana drugog mjeseca nakon primjene tih naknada ili negativnih kamata.”

               Članak 2.

               Ova Uredba stupa na snagu trećeg dana od dana objave u Službenom listu Europske unije.

               Ova je Uredba obvezujuća u cijelosti i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednica

                     (1)
                  2014/337/EU: Odluka Europske središnje banke od 5. lipnja 2014 o remuneraciji depozita, stanja i držanja viška pričuva (ECB/2014/23), SL L 168, 7.6.2014., str. 115.

                     (2)
                  SL L 210, 6.8.2013., str. 1.

                     (3)
                  SL C […], , str. […].

                     (4)
                  SL C […], […], str. […].

                     (5)
                  2014/337/EU: Odluka Europske središnje banke od 5. lipnja 2014 o remuneraciji depozita, stanja i držanja viška pričuva (ECB/2014/23), SL L 168, 7.6.2014., str. 115.

                     (6)
                  SL L 58, 3.3.2015., str. 17.


				|

		52015PC0041

			Prijedlog UREDBE VIJEĆA o izmjeni Uredbe (EU) 2015/104 u pogledu određenih ribolovnih mogućnosti za lubina /* COM/2015/041 final - 2015/0025 (NLE) */

			   	OBRAZLOŽENJE
1.           KONTEKST PRIJEDLOGA
Uredbom Vijeća (EU) 2015/104
utvrđene su ribolovne mogućnosti za 2015. za određene riblje
stokove i skupine ribljih stokova, koje se primjenjuju u vodama Unije te za
plovila Unije u određenim vodama izvan Unije. Te se ribolovne
mogućnosti obično mijenjaju nekoliko puta tijekom razdoblja u kojem
su na snazi.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Nije primjenljivo.
3.           PRAVNI ELEMENTI PRIJEDLOGA
Predloženim izmjenama Uredba 2015/104 izmijenila
bi se kako je opisano u nastavku.
Komisija je u prijedlogu Uredbe (EU) 2015/104
(COM (2014) 670) uključila mjere za zaštitu stoka lubina (Dicentrarchus
labrax) u sjeveroistočnom Atlantiku. Međunarodno
vijeće za istraživanje mora (ICES) objavilo je u lipnju 2014. znanstvene
savjete za taj stok, koji od 2012. naglo opada. Nadalje, prema mišljenju
Znanstvenog, tehničkog i gospodarskog odbora za ribarstvo (STECF)
trenutačne su se nacionalne mjere za zaštitu lubina općenito pokazale
neučinkovitima. Lubin je vrsta koja kasno sazrijeva i sporo raste.
Trenutačno je stopa ribolovne smrtnosti za ovaj stok četiri puta viša
od razine kojom bi se osigurao najveći održivi prinos (MSY).
Prijedlogom Komisije obuhvaćeno je
ograničenje ulova rekreacijskim ribolovcima, tzv. „ograničenje
vreće”, i paket mjera za rješavanje pitanja komercijalnog ribolova za tu
vrstu. Vijeće te mjere nije zadržalo i stoga one nisu uvrštene u Uredbu
Vijeća 2015/104.
Komisija trenutačno radi na donošenju
mjera kojima bi se hitno snizila stopa ribolovne smrtnosti lubina u
sjeveroistočnom Atlantiku na temelju članka 12. Uredbe (EU) br.
1380/2013 Europskog parlamenta i Vijeća o zajedničkoj ribarstvenoj
politici („osnovna uredba o ZRP-u”). Te su mjere usmjerene na komercijalni
ribolov lubina. Uzimajući u obzir doprinos rekreacijskog ribolova stopi
ribolovne smrtnosti te vrste, potrebno je u Uredbu o ribolovnim
mogućnostima za 2015. uvesti ograničenje ulova za rekreacijske
ribolovce.
2015/0025 (NLE)
Prijedlog
UREDBE VIJEĆA
o izmjeni Uredbe (EU) 2015/104 u pogledu
određenih ribolovnih mogućnosti za lubina
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 3.,
uzimajući u obzir prijedlog Europske
komisije,
budući da:
(1)       Uredba Vijeća (EU) 2015/104[1] ne sadržava ribolovne
mogućnosti za stok lubina (Dicentrarchus labrax)
u sjeveroistočnom Atlantiku.
(2)       Međunarodno vijeće
za istraživanje mora (ICES) objavilo je u lipnju 2014. znanstvene savjete o
stoku lubina u sjeveroistočnom Atlantiku te je potvrdilo da taj stok od
2012. naglo opada. Nadalje, Znanstveni, tehnički i gospodarski odbor za
ribarstvo (STECF) ocijenio je zaštitu lubina nacionalnim mjerama na snazi te
ih, općenito, smatra neučinkovitima. Lubin je vrsta koja kasno
sazrijeva i sporo raste. Trenutačno je stopa ribolovne smrtnosti lubina u
sjeveroistočnom Atlantiku četiri puta viša od razine kojom bi se
osigurao najveći održivi prinos (MSY).
(3)       Komisija je donijela hitne
mjere na temelju članka 12. Uredbe (EU) br. 1380/2013 Europskog parlamenta
i Vijeća[2]
radi smanjenja ribolovne smrtnosti koja je posljedica određenih vrsta
komercijalnog ribolova lubina.
(4)       Uz to rekreacijski ribolov
znatno pridonosi stopi ribolovne smrtnosti za taj stok. Stoga je primjereno
utvrditi ribolovne mogućnosti za taj stok u obliku dnevnog
ograničenja broja riba koji rekreacijski ribolovac smije zadržati.
Rekreacijski ribolov obuhvaća različite oblike ribolova, od ribolova
s rekreacijskog plovila do ribolova s obale.
(5)       Budući da se navedenim
dnevnim ograničenjem nadopunjuju hitne mjere koje je Komisija donijela za
određene vrste komercijalnog ribolova, ova Uredba trebala bi stupiti na
snagu sedam dana od objave.
(6)       Stoga je Uredbu Vijeća
(EU) 2015/104 potrebno izmijeniti u skladu s tim,
DONIJELO JE OVU UREDBU:
Članak 1.

Uredba (EU) 2015/104 mijenja se kako slijedi:
(1)
Članak 2. zamjenjuje se sljedećim:
„Članak
2.
Područje
primjene
1. Ova se Uredba primjenjuje na sljedeća plovila:
(a)        plovila Unije;
(b)        plovila trećih zemalja u
vodama Unije.
2. Za potrebe članka 11.a ova se Uredba
primjenjuje i na rekreacijski ribolov.”
(2)
U članku 3. dodaje se sljedeća točka
(m):
„(m) ‚Rekreacijski ribolov’ znači negospodarske ribolovne aktivnosti kojima se iskorištavaju
živa morska bogatstva u svrhu npr. rekreacije, turizma ili sporta.”
(3)
Umeće se sljedeći članak 11.a:
„Članak
11.a
Rekreacijski
ribolov lubina u sjeveroistočnom Atlantiku
U rekreacijskom ribolovu u zonama ICES-a
IV.b, IV.c, VII.a, VII.d, VII.e, VII.f, VII.g, VII.h, VII.j i VII.k nije
dopušteno zadržati više od tri primjerka lubina po osobi i po danu.”
(4)
Prilog I. Uredbi (EU) 2015/104 mijenja se u skladu
s Prilogom ovoj Uredbi.
Članak 2.
Ova Uredba stupa na snagu sedam dana od objave
u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               UREDBA VIJEĆA (EU) 2015/104 od 19. siječnja
2105. o utvrđivanju ribolovnih mogućnosti za 2015. za određene
riblje stokove i skupine ribljih stokova, koje se primjenjuju u vodama Unije te
za plovila Unije u određenim vodama izvan Unije, o izmjeni Uredbe (EU) br.
43/2014 i stavljanju van snage Uredbe (EU) br. 779/2014.
[2]               Uredba (EU) br. 1380/2013 Europskog parlamenta i
Vijeća od 11. prosinca 2013. o zajedničkoj ribarstvenoj politici,
izmjeni uredaba Vijeća (EZ) br. 1954/2003 i (EZ) br. 1224/2009 i
stavljanju izvan snage uredaba (EZ) br. 2371/2002 i (EZ) br. 639/2004 i Odluke
Vijeća 2004/585/EZ
PRILOG
prijedlogu Uredbe Vijeća
o izmjeni Uredbe (EU) 2015/104 u
pogledu određenih ribolovnih mogućnosti
Prilog I. Uredbi (EU) 2015/104 mijenja se kako
slijedi:
1. U prvoj tablici (usporedna tablica
latinskih naziva i uobičajenih naziva) nakon unosa za Deania calcea
umeće se sljedeći unos:
 „Dicentrarchus labrax || BSS || Lubin”
2. U drugoj tablici (usporedna tablica
latinskih naziva i uobičajenih naziva) nakon unosa za smeđu ražu
umeće se sljedeći unos:
 Lubin || BSS || Dicentrarchus labrax”